ନୂଆଦିଲ୍ଲୀଃ ଦିଲ୍ଳୀ ପୋଲିସ୍ର ସ୍ପେସାଲ ସେଲ ଦୀପ ସିଦ୍ଧୁକୁ ପଞ୍ଜାବରୁ ଗିରଫ କରିଛି । 1 ଲକ୍ଷ ଟଙ୍କା ପୁରସ୍କାର ରଖିଥିଲା ପୋଲିସ୍ । 26 ଜାନୁଆରୀରେ ଦିଲ୍ଲୀରେ ହୋଇଥିବାର ହିଂସାର ମୁଖ୍ୟ ଅଭିଯୁକ୍ତ ଦୀପ ସିଦ୍ଧୁକୁ ଗିରଫ କରିଛି ନୂଆଦିଲ୍ଲୀ ପୋଲିସ୍ । ପାଖାପାଖି 15 ଦିନ ଫେରାର ରହିଥିଲା ଦୀପ ସିଦ୍ଧୁ ।
ଜାନୁଆରୀ ୨୬ରେ ଲାଲକିଲ୍ଲାରେ ହୋଇଥିବା ଟ୍ରାକ୍ଟର ରାଲି ଅବକାଶରେ ଚାଷୀମାନେ ଉତ୍ୟକ୍ତ ହୋଇ ଭଙ୍ଗାରୁଜା କରିଥିଲେ । ଦୀପ ସିଦ୍ଧୁ ହିଁ ଏଥିପାଇଁ ଉସକାଇଥିବା ନେଇ ଅଭିଯୋଗ ହୋଇଥିଲା । ସେବେଠାରୁ ଦୀପ ସିଦ୍ଧୁ ଫେରାର ଥିବାବେଳେ ସୋମବାର ବିଳମ୍ବିତ ରାତିରେ ତାକୁ ଗିରଫ କରିବାରେ ଦିଲ୍ଲୀ ପୁଲିସ ସମର୍ଥ ହୋଇଛି ।
ଗତ ସପ୍ତାହରେ ଦିଲ୍ଲୀ ପୋଲିସ ଲାଲକିଲ୍ଲା ହିଂସାରେ ଜଡ଼ିତ ପ୍ରମୁଖ ୮ ସନ୍ଦିଗ୍ଧଙ୍କ ସୂଚନା ପାଇଁ ୬ ଲକ୍ଷ ଟଙ୍କାର ପୁରସ୍କାର ଘୋଷଣା କରିଥିଲା । ସିଦ୍ଧୁ, ଯୁଗରାଜ ଓ ଅନ୍ୟ ଦୁଇ ଜଣଙ୍କ ସମ୍ପର୍କରେ ସୂଚନା ଦେଲେ ୧ ଲକ୍ଷ ଟଙ୍କା ଲେଖାଏଁ ପୁରସ୍କାର ମିଳିବ ବୋଲି ସୂଚନା ମିଳିଥିଲା ।
